Rega' ġie f' idejja ktieb li qrajt daqs sentejn ilu , Xemx wisq sabiħa ta' Ġużè Stagno . Huwa ktieb interessanti ħafna , għax jitratta il- hajja tal- popolin . Huwa miktub b' lingwaġġ , li għalija għallinqas narah aħrax , għax mhux il- lingwaġġ li nuza jien , imma għallinqas huwa ta' serħan taqra tip ta' storja li m' hix ta' kif jgħid il- kittieb , stess tax- xabla u t- tarbux , jew tal- gara u l- kappillan eċċ . eċċ . Issa għaddiet minn Malta l- burraxka li ġabet magħha l- laqgħa tal- Kapi ta' Stat tal- Commonwealth , li waqt li suppost ġabet ħafna interess fuq il- Gżejjer Maltin , ħafna qligh għal kumpanniji involuti , xorta ma nistax nifhem il- għala jintefqu dawn il- flus kollha f' dawn il- laqgħa meta l- Commonwealth m' għandiex ħafna setgħa f' dak li hu twettiq tad- deċiżjonijiet , bħalma hi l- ġnus magħquda , iktar meta tara li persuna mill- Afrika t' Isfel għandha inqas drittijiet minn persuna Slovakka fl- Ingilterra , biex issib xogħol ( ladarba jispiċċa l- perjodu ta' tranzizzjoni li għandhom il- pajjiżi ta' l- Ewropa tal- Lvant membri ta' l- Unjoni Ewropea ) Dalwaqt jasal il- Milied , suppost din il- ġimgħa għandna narmaw id- dar għall- Milied , hawnhekk hawn naqra bard mhux ħażin , - 2 oC . Id- dar tkun imzejjna b' siġra kbira tal- milied , ħafna blalen ħomor ileqqu , stilla kbira , u l- vera toqgħod tara t- tv , u tiekol fis- salott , basta tneħħi l- papoċċ , u toqgħod attent li ma tfarrakx ( min daħal fid- dar tagħna jaf x' qed ngħid hihi ) Illum filgħaxija suppost għandi nara ' Mujeres al borde de un ataque de nervios ' ( Nisa f' xifer ta' brejkdawn ) ta' Pedro Almódovar , film ta' dan id- direttur Spanjol li jagħmel films surrejali ħafna . Insomma dan li kelli maħsub għal- llum . Nerga' nikteb ma ndumx Tislijiet minn Madrid , xxx xxx Ninsab bħalissa nisma' koċċ kanzunetti mill- antik . Sibt il- kanzunetti ta' żmien Ahna Ahna jew m' aħniex . Kelli xi 8 snin meta kienu joruh fuq it- TVM . Hasra li ma nistgħux nerġgħu narawhom għax milli jidher xi ħadd fil- PBS " ħassar " dawn it- tejps . Ilbierah kellna festin id- dar biex niccelebraw għeluq snin ta' Antonio , il- persun li magħha naqsam l- appartament ma' min nghix . Kienet festa tajba ħafna . Lin- nies sqiejniehom bl- aħjar xorb li hawn fis- suq spanjol : Vodka Brits , Rumm Idaira ( waħda li ħadet sehem f' Popstars spanjol ) , Wiski Massiel ( kantant Spanjola tas- 60 ijiet magħrufa għax hi xurbana ) , u xarba oħra imsemmija għat- tifla ta' Madonna , Lourdes Marie . Bhala mixers , kellna Gerilimón ( għal Geri ta' l- Ispice Girls ) , Michael Cola ( għal Michael Jackson ) , u Hasselfanta ( David Hasselhoff ) , bit- tiketti bil- persunaġġi fuqhom . Apparti minn hekk għamilna logħba bħal Indovina Chi . . tiftakruha l- logħob . . . imma b' persunaġġi famużi . Apparti minn hekk , kellna ħafna mużika tajba , u l- vera dħaqna konna xi 8 minn nies , u wara ntasabna nagħmlu drinking game bbażat fuq il- Eurovision . . . per eżempju , kull darba li kantant jipprova jilgħab mal- kamera , meta kantanta tal- Lvant tkanta bl- ingliz , meta xi kantant ifakkrek f' xi ħadd ieħor trid tixrob . Ghal xil - 5 am ħriġna , u suppost kellna mmorru ġo xi club , imma minn hawn u minn hemm , spiccajna għamilna ħbieb ma' 2 tfajliet li ltqajna magħhom fit- triq , u ġew magħna d- dar u komplejna l- party id- dar . Jien fl- aħħar ma ssapportejtx izjeb u dħalt norqod f' xis - 7 am għajjien mejjet . Il- festin dam għaddej sa xil - 10 am , kif tirrikjedi it- tradizzjoni spanjola . Illum filgħodu , il- flett tagħna sebaħ inkallat , mimli popcorn u krisps ma' l- art , tantu li meta qomt , ergghajt ġrejt lura fis- sodda għax ma ridtx nimmaginani nnaddaf dak kollu ! : - ) Meta jkunu lesti r- ritratti norikom naqra l- bawxati li għamilna Nilqaghkom f' dan il- blog ta' Malti tturufnat fi Spanja . Nghid itturufnat peress li milli jidher f' Madrid għallinqas ma ltqajt ma' ebda Malti . F' dan il- blog nibda nghidilkom l- istejjer ta' kuljum ġewwa dan il- pajjiż maħbub minn ħafna , imma fl- istess ħin mhux mifhum minn kulħadd . . . Spanja hija iktar mit- toru , il- paella , u l- larinġ : - ) Madrid hija belt nistgħu ngħidu kozmopolita ħafna , b' ħafna stili differenti , iċ- ċentru klassiku qishu Pariġi b' ħafna bini antik , u mbagħad ċ- ċentru finanzjarju modern , u mibni ngħidu aħna fuq stil Amerikan ta' bejn iz- żewġ gwerer . Fil- belt , hawn ħafna nies ġejjin minn kull rokna ta' Spanja , kif ukoll nies minn pajjiżi oħra , u b' hekk il- belt għandha xeħta multikulturali . Bhalissa diġà beda jagħmel ħafna bard , u dan il- weekend suppost għandha tagħmel l- ewwel ħalba borra ( ovvjament , bil- panik kollu li taqla' l- borra . . . immaginaw Valley Road wara l- ewwel ħalba ta' Settembru ! ) . Ilni nghix hawn sena u nofs issa , lanqas biss naf kif tar iz- żmien . Tghallimt ħafna affarijiet , u l- iktar importanti tkun independenti . Ridt bidla f' ħajti għax rajt li Malta kienet qed isir żgħira wisq għalija , avolja art twelidi dejjem għandha post speċjali , u dejjem inkun rrid nerġa' niġi lura dik il- ġimgħa kulltant biex nerġa' nara lil kulħadd , mmur il- postijiet li jogħġbu lili u hekk . Nispera li dan l- ewwel messaġġ lin- nazzjon għoġobkom . . . . u ma ndumx nerga niktbilkom Nsellmilkom minn ġewwa Madrid . Dejjem tagħkom , L- Ispanjol Malti